
Datblygiad Ysgol a Chynnydd Disgyblion (M7X02151/C)
Cefnogi cynnydd disgyblion: dadansoddiad manwl o ddatblygiad cyfannol un plentyn, gan gyfiawnhau’r camau dysgu nesaf. 
Rhagarweiniad 
Ysgol gynradd gymunedol a gynhelir gan Awdurdod Lleol Sir Gaerfyrddin yw’r ysgol cefais fy lleoli ar gyfer fy ail brofiad proffesiynol.  Lleolir yr ysgol yng nghanol pentref a gwasanaetha'r pentref ei hun a'r ardal wledig gyfagos. Mae 91 disgybl rhwng 3 ac 11 oed ar y gofrestr.  Addysgir y disgyblion mewn pedwar dosbarth cymysg, dau ar gyfer y cyfnod sylfaen a dau ar gyfer cyfnod allweddol 2. Dros dreigl tair blynedd, mae tua 12% o’r disgyblion yn gymwys i dderbyn prydau ysgol am ddim. Mae hyn yn is na’r canran cenedlaethol, sy’n 18%. Tua 19% o’r disgyblion sy’n siarad Cymraeg gartref ac ychydig iawn sydd o gefndir lleiafrifol ethnig. Mae’r ysgol yn adnabod 24% o’i disgyblion fel rhai sydd ag anghenion dysgu ychwanegol, sydd ychydig yn uwch na’r cyfartaledd cenedlaethol, sy’n 21% (Estyn, 2018). 
Rydw i wedi fy lleoli yn nosbarth blwyddyn 2 a 3 o fewn yr ysgol. Mae yna 28 o blant yn y dosbarth,  15 ym mlwyddyn 2 a 13 ym mlwyddyn 3. Mae’r disgybl rwyf wedi dewis ar gyfer yr aseiniad yma yn fachgen ym mlwyddyn 2. Dewiswyd y disgybl yma ar ôl drafodaeth efo’r athrawes dosbarth, a’r pennaeth oherwydd mae’r data casglwyd yn galluogi dadansoddiad a thrafodaeth eang a ddylai arwain at nifer o strategaethau i gynyddu datblygiad cyfannol y disgybl. Mae’r disgybl trafodir yn gweithio ar ddeilliant 5 yn y meysydd datblygiad mathemategol a datblygiad personol a chymdeithasol, lles ac amrywiaeth ddiwylliannol ac yn gweithio tuag at ddeilliant 5 yn y maes sgiliau iaith, llythrennedd a chyfathrebu.  
Casglu Data
Ar gyfer yr aseiniad yma defnyddir y dull mosaic gan Clark a Moss (2011) i gasglu data. Mae’r dull yma yn annog gwrando ar lais y disgybl ac i weld sut mae’r disgybl yn gweld ei hun fel dysgwr. Mae’r dull mosaic yn defnyddio gwahanol ddata i greu darlun llawn a bydd yn edrych ar y disgybl yn gyfannol i ddylanwadu ar y ffordd ymlaen. Bydd yr atodiadau yn cynnwys nodiadau arsylwi, enghreifftiau o waith, cofnodion ddarllen a mwy a fydd yn dod at ei gilydd i greu’r mosaic yma fel trafodir Clark a Moss (2011). Dewiswyd i ddefnyddio’r dull casglu data yma oherwydd mae’n rhoi darlun llawn o’r disgybl gan ystyried nifer o agweddau gwahanol a fydd yn cael dylanwad ar ei ddysgu. Dwedwyd gan Greenfield (2011) bod safbwyntiau plant yn cael ei ddeall yn well os ydy’r ymchwiliwr yn treulio amser yn y gosodiad efo’r plant. Mae’n gadarnhaol felly, rwyf wedi cael y cyfle i dreulio 4 wythnos yn dod i adnabod sut mae’r cyfranogwr yn ymateb i wahanol sefyllfaoedd, ei agwedd tuag at waith a’r lefel o waith mae’n cyflwyno. Fel rhan o’r aseiniad yma defnyddir hefyd dylanwad y model ASK gan Nottingham (2013) sydd eto’n adlewyrchu’r farn gyfannol yma mae’r dull mosaic yn annog. Dewiswyd defnyddio’r model yma gan fydd yn sgaffaldio’n dda’r dadansoddiad o’r dysgwr gan wneud yn sicr bod yr agweddau i gyd yn cael ei ystyried wrth drafod. 
‘Mae’r dull mosaic yn darparu methodoleg sydd yn effeithiol, yn hyblyg ac yn ddilys’ dwedwyd Greenfield (2011). Mae hi’n mynd ymlaen i ddweud bod defnyddio nifer o offer gwahanol yn rhoi canlyniadau llawer mwy dibynadwy.  Mae hyn yn cychwyn da wrth edrych am gryfderau’r dull yma ond mae angen mwy o dystiolaeth i gyfiawnhau hyn. Yn ddiweddar, mae gwrando ar blant wedi dod yn fwyfwy bwysig wrth greu polisïau, yn ymchwil ac wrth ymarfer (Clark, 2007). Mae hyn yn cael ei adlewyrchu yn ‘the United Nations Convention on the Right of the Child’ (1990). Mae’r syniad bod plant ifanc yn arbenigwyr yn fywyd ei hun (Langsted, 1994) i’w weld yn un bwysig iawn wrth ystyried y dull mosaic oherwydd mae gwrando ar blant yn un o’r agweddau sydd yn cael ei ganmol mwyaf. Gall ystyried felly mae gwrando ar lais y plentyn a sut maen nhw’n gweld eu hun fel dysgwyr yw agwedd gorau’r dull mosaic gan fod yn gymorth wrth ddadansoddi’r elfennau arall i gyd. Mae Gardner (1983) a Kolb (1984) yn cysylltu’r dull mosaic efo arddulliau dysgu gwahanol gan ddweud bod defnydd o’r dull mosaic yn agor gwahanol rodfeydd i blant cael mynegi eu safbwyntiau. Mae hwn yn ddarganfyddiad addas ar gyfer yr aseiniad yma oherwydd mae’r disgybl dewisir yn gweld hi’n anodd weithiau i gyfleu sut mae’n teimlo.
Rhaid ystyried hefyd bod yna elfennau negyddol neu gyfyngedig i’r dull mosaic. Gwnaeth Pramling Samuelsson (2004) gweld defnyddio’r dulliau cymysg i gyd yn heriol a gwnaeth Greenfield (2011) cytuno gyda hyn. Mae Greenfield (2011) yn esbonio hyn gan ddweud bod cyfranogiad a gwrando yn gysyniadau cymhleth a phroblemus sydd yn creu mwy o her. Mae Greenfield (2011) hefyd yn tynnu sylw at y ffaith bydd y plant yn siarad am bethau amherthnasol hefyd ac felly mae angen dethol a dewis yn synhwyrol pa sylwadau byddwch yn ystyried wrth ddadansoddi’r data. Mae yna hefyd materion moesegol i ystyried cyn a thrwy gydol y broses felly cyn dechrau darllenwyd canllawiau moesegol BERA a hefyd canllawiau’r brifysgol. Y pethau mwyaf pwysig yw cadw’r gwaith yn ddienw trwy gydol i amddiffyn hunaniaeth y disgybl ac i ddim enwi’r ysgol ychwaith gan fod gwybodaeth sensitif yn cael ei drafod. Cyn cychwyn ar gasglu data, trafodir gyda’r athrawes dosbarth a’r pennaeth felly roeddent yn ymwybodol o anghenion yr aseiniad a dewisir fel grŵp y disgybl sydd yn cyfranogi. Gwelir yn atodiad F copi o’r ffurflen caniatâd wedi’i lofnodi gan fy nhiwtor yn yr ysgol.
Dadansoddi’r Dysgwr
Fel man cychwyn ar gyfer dadansoddi’r dysgwr gwnaeth y pennaeth rhannu data’r dysgwr ar gyfer mathemateg, iaith a lles. Mae’r data yma yn cynnwys deilliannau targed a chyrhaeddiad y dysgwr ar gyfer meithrin, derbyn, blwyddyn 1 a hyd yn hyn ar gyfer blwyddyn 2. Gwelir ar atodiad A bod y dysgwr wedi cyrraedd a rhagori ei dargedau yn ystod y cyfnod sylfaen hyd yn hyn ac yn barod wedi bwrw ei dargedau mathemateg a lles er nad yw’r flwyddyn academaidd wedi dod i ben eto. Mae’r dysgwr hefyd bron a chyrraedd deilliant 5 ar gyfer iaith ac felly mae’n synhwyrol i ddatgan bod yn ddigon bosib i’r dysgwr cyrraedd deilliant 5 yn y 3 maes dysgu yma erbyn diwedd blwyddyn 2. Gwelir ar atodiad B taw deilliant 5 yw amcangyfrif diwedd blwyddyn 2 y dysgwr, mae hyn yn golygu dylai’r dysgwr cyrraedd y deilliannau disgwyliedig erbyn diwedd y cyfnod sylfaen.
Mae atodiad C yn ddiddorol iawn gan fod yn dangos er bod cyrhaeddiad y dysgwr yn iaith yn dda yn gymharol i’r dosbarth blwyddyn 2, mae ei gyflawniad personol yn weddol isel. Mae hwn yn dangos gall y disgybl bod yn gweithio tuag at ddeilliant uwch a gall ystyried taw’r rheswm dros hyn ddim yn digwydd yw ei ymddygiad ac agwedd. Trafodir nes ymlaen ei ymddygiad ac agwedd a sut gall hyn  cael effaith ar ei gynnydd. Gwelir ar y graffiau ar atodiad Ch bod lefelau cyrhaeddiad y disgybl yn fathemateg wedi cynyddu hefyd ynghyd a’i lefelau o gyflawniad yn cynyddu ar gyfradd gyson ers derbyn hyd at nawr. Mae’n bwysig nodi bod y disgybl wedi gorffen yn y dosbarth derbyn o dan y lefelau o gyflawniad disgwyliedig ac erbyn hyn mae wedi gallu symud ar ben y lefel disgwyliedig ar gyfer blwyddyn 2. Atodwyd graffiau tebyg ar atodiad D sydd yn dangos cynnydd disgyblion dosbarth blwyddyn 2 yn y maes datblygiad personol a chymdeithasol, lles ac amrywiaeth ddiwylliannol. Mae’r graffiau yma eto’n dangos bod y dysgwr wedi cyrraedd disgwyliadau cyffredinol trwy gydol ei amser yn yr ysgol hyd at hyn. Mae’r graffiau yma hefyd yn dangos bod y disgybl heb gyflawni hyd at ddisgwyliadau mwy personol er bod wedi cyrraedd disgwyliadau cyffredinol. Wrth gymharu’r graffiau ar atodiad D gall hefyd gweld bod y dysgwr wedi cynyddu ar gyfradd gyson yn y maes yma trwy gydol ei amser yn yr ysgol.
Mae gan y dysgwr ‘boxall profile’, pwrpas hwn yw tracio ei ddatblygiad yn agweddau gwybyddol, cymdeithasol ac emosiynol a bydd yn cael dylanwad ar allu’r plentyn i ddysgu a gweithredu o fewn y dosbarth. Mae’r proffil hefyd yn mesur ymddygiad heriol sydd yn atal sgiliau cymdeithasol effeithiol a pherfformiad academaidd. Mae’r proffil yn atodiad Dd yn dod o fis Medi 2018 a bydd un newydd yn cael ei greu yn fuan wrth i’r dysgwr gorffen blwyddyn 2, a’r cyfnod sylfaen. Gwelir ar atodiad E disgrifiad o sut mae’r proffil yn gweithio a’r gwahanol adrannau. Gall gweld yn glir wrth edrych ar y graffiau yn yr atodiad bod y disgybl yn sgorio llawer yn is yn rhai agweddau o’r llinynnau datblygiad na’r sgôr cyfartaledd. Gwelir hefyd yn y graff o’r proffil diagnostig bod yna nifer o sgoriau sydd llawer yn uwch na’r sgôr cyfartaledd, mae hyn yn dangos yn glir pa agweddau o ymddygiad y disgybl sydd angen y fwyaf o sylw. Trafodir nes ymlaen, rhai o’r agweddau yma’n fwy gan gysylltu efo nodiadau arsylwi, enghreifftiau o waith ac agweddau eraill.
Yn amlwg mae yna fylchau yn y data cychwynnol yma gan am y tri maes dysgu yn unig mae yna ddata. Er hyn, mae yna dystiolaeth wahanol sydd wedi cael ei gasglu am y 2 maes dysgu arall bydd yn ychwanegu at y drafodaeth; y 2 maes dysgu yma yw gwybodaeth a dealltwriaeth o’r byd a datblygiad corfforol. Felly beth mae’r data yma’n meddwl? A sut gall defnyddio’r dull mosaic i atgyfnerthu hyn? 
Gan ddechrau gyda’r maes dysgu datblygiad mathemategol gall gweld bod y dysgwr yn llwyddo i fwrw ei dargedau ac wedi gallu cyrraedd deilliant 5 cyn diwedd blwyddyn 2. Gwelir enghreifftiau o waith mathemateg y dysgwr yn atodiadau Ff, G, Ng a H. Mae’r tasgau lluosi a rhannu yn atodiadau Ff a G yn dangos bod y dysgwr wedi gallu cwblhau tasgau lluosi a rhannu yn annibynnol ar ôl un wers o ymarfer yn unig. Roedd y ddwy dasg yma wedi cael ei roi fel tasg gychwynnol a gwnaeth symud ymlaen i ymarfer problemau geiriau lluosi a rhannu a’r cam nesaf bydd i geisio datrys y problemau geiriau yma’n annibynnol. Mae yna hefyd enghreifftiau o waith amser a’r defnydd o beiriannau ffwythiant 2 gam yn atodiadau  Ng a H sydd yn dangos gallu’r dysgwr yn agweddau gwahanol o fathemateg. Gwelir ar y daflen amser yn atodiad Ng, bod y cynorthwyydd dosbarth wedi nodi roedd angen bach o gymorth ar y dysgwr i ddeall cwater awr wedi. Mae hyn yn dangos bod y dysgwr yn fodlon derbyn cymorth i ddatblygu ei ddealltwriaeth weithiau.
Yn symud ymlaen at y maes dysgu sgiliau iaith, llythrennedd a chyfathrebu, mae’r dysgwr yn parhau i fwrw targedau a bron wedi cyrraedd deilliant 5 erbyn hyn. Mae yna dystiolaeth o waith iaith y dysgwr yn atodiadau I a L sydd yn dangos sgiliau darllen a deall a sgiliau ysgrifennu ac ynghyd a hyn mae yna gopi o gofnodion darllen y dysgwr yn atodiad Ll. Mae’r darn yn atodiad I yn dangos bod y dysgwr yn gallu darllen darn a’i ddeall digon i allu tynnu llun yn defnyddio’r wybodaeth ynddi gan fod y llun yn dangos yr hyn mae’r darn yn ei ddweud yn glir. Mae’r gwaith ysgrifenedig yn atodiad L hefyd yn dangos dealltwriaeth y dysgwr wrth ddarllen gwybodaeth a’i allu i ysgrifennu’r gwybodaeth yn glir ac mewn trefn addas. Er hyn, mae angen rhoi sylw i’r gwaith fod yn anniben ac felly weithiau’n anodd deall. Mae yna angen clir i ymarfer ffurfio llythrennau a’r defnydd o fwlch bys i wneud ei waith yn fwy clir a threfnus a fydd hyn yn adlewyrchu’n well y safon o waith mae gallu cyflawni.
Gan symud ymlaen at y maes dysgu datblygiad personol a chymdeithasol, lles ac amrywiaeth ddiwylliannol, er bod y dysgwr wedi cyrraedd ei dargedau mae’n amlwg gweld wrth edrych ar ei broffil boxall bod yna agweddau sydd angen mynd i’r afael a. Wrth edrych ar y nodiadau arsylwi ar atodiad N gall gweld, roedd hi’n amlwg yn syth wrth gychwyn ar PAP 2 bod y dysgwr yma nid bob amser yn dangos ymddygiad ffafriol a gallu bod yn heriol ar adegau. Gall ystyried felly bod angen mwy o ffocws ar yr agweddau lles a datblygiad personol i’r dysgwr yma. Er hyn, yn gyffredinol mae’r dysgwr yn cymdeithasu’n dda efo’i gyfoedion yn y dosbarth ac wrth chwarae ac yn dangos ymwybyddiaeth o amrywiaeth o ddiwylliannau yn enwedig yn ystod gweri addysg grefyddol. Yn ystod gwersi addysg grefyddol mae’r dysgwr wedi bod yn awyddus i ofyn cwestiynau a dysgu mwy am wahanol gredoau fel nodir ar un o’r arsylwadau yn atodiad N. Mae yna gwestiynau i’w ateb ynglŷn â’r dysgwr yn llwyddo i gyrraedd deilliant 5 yn y maes dysgu yma, er yn ystod PAP 2 hyd yma gwelir dim llawer o dystiolaeth i gefnogi hyn. Bydd hyn yn cael ei drafod wrth symud ymlaen i wneud yn glir sut mae’r dysgwr wedi cyrraedd y deilliant yma.
Un o’r dau maesydd dysgu dewisyr i drafod ar gyfer yr aseiniad yma yw gwybodaeth a dealltwriaeth o’r byd. Dewisyr y maes dysgu yma oherwydd mae’r dysgwr wedi dangos gwaith da a brwdfrydedd tuag at weithgareddau gwyddoniaeth ac hefyd wedi mwynhau dysgu amdano vesak yn diweddar yn ystod gwersi addysg grefyddol. Gwelir yn y nodiadau arsylwi bod y dysgwr yn awyddus i roi syniadau a gofyn cwestiynau yn ystod y fathau yma o weithgareddau sydd yn dangos agwedd da tuag at ddysgu ei hun. Gwelir yn atodiad M hefyd bod syniadau dda gyda’r dysgwr e.e. bod y fagnet mwyaf mynd i fod y gryfach oherwydd mae’n fawr ac yn edrych yn gryf. Roedd angen cymorth ar y dysgwr i ysgrifennu hyn oherwydd roedd yn gweld hi’n annodd i roi hyn mewn i ysgrifen er roedd gallu trafod ei syniadau’n glir ar lafar. Gall ystyried yma bydd rhoi mwy o amser annibynol i’r dysgwr a’i gyfeirio tuag at y wal gwyddoniaeth sydd yn dangos strwythyr y rhagfynegiad yn glir wedi rhoi mwy o gyfle iddo cwblhau’r tasg yn mwy annibynol. 
Y maes dysgu olaf trafodir yw’r maes datblygiad corfforol. Dewiswyd y maes yma oherwydd mae’r dysgwr wedi dangos sgiliau llythrennedd corfforol cadarn yn ystod sesiynau addysg gorfforol ac wrth ymarfer am a bod yn rhan o fabolgampau’r ysgol. Gwelir yn y nodiadau arsylwi bod y dysgwr wedi dangos nifer o sgiliau da yn ystod y sesiynau e.e. rhedeg, dal a thaflu, dringo a gweithio gydag eraill. Gwnaeth y dysgwr hefyd dangos brwdfrydedd a chymhelliant wrth ymuno yn y gweithgareddau sydd yn bwysig wrth ystyried pob agwedd o lythrennedd corfforol. Mae’r agwedd gadarnhaol a gwaith tîm effeithiol gwelir yn ystod y sesiynau addysg gorfforol hefyd yn ychwanegu at y rhesymau dros gyfiawnhau rhoi deilliant 5 i’r dysgwr yn y maes datblygiad personol a chymdeithasol, lles ac amrywiaeth ddiwylliannol. Wrth edrych ar y wybodaeth yma i gyd a’i gysylltu efo’r model ASK, mae’n glir i weld mae’r adran agwedd yw’r un sydd  angen mwyaf sylw yn achos y disgybl yma gan fod ei sgiliau a’i gwybodaeth (knowledge - ASK) yn eithaf cadarn mwyafrif o’r amser.
Camau Nesaf
Bydd y camau nesaf ar gyfer y dysgwr yn adlewyrchu’r hyn trafodir yn ystod y dadansoddiad ac felly yn rhoi pwyslais ar les trwy gydol. Wrth edrych ar ddatblygiad mathemategol y dysgwr, mae’n amlwg yn abl gan fod wedi cyrraedd deilliant 5 cyn diwedd blwyddyn 2 a gwelir hyn hefyd yn enghreifftiau o’i waith. Wrth arsylwi ac wrth addysgu gwelwyd bod y dysgwr yma yn colli sylw os dydi o ddim yn deall y dasg yn gyflym felly cynigwyd datblygu gwydnwch mathemategol fel strategaeth i osgoi hyn. Mae Johnston-Wilder a Lee (2010) yn trafod sut i ddatblygu gwydnwch mathemategol ac yn ddweud bod gwneud hyn yn gwneud addasiadau negyddol yn llai tebygol. Gall ddatblygu’r gwydnwch mathemategol yma trwy ddarparu cyfleoedd i ddysgwyr datrys problemau, trwy gymryd rhan mewn trafodaeth a gwaith ymarferol a thrwy ennill profiad mewn sefyllfaoedd mwy cymhleth ac archwilio ystyrlon (Johnston-Wilder a Lee, 2010). Mae dogfen CREET yn cyfiawnhau hyn trwy ddweud bod rhoi’r cyfle i ddysgwyr dod yn fwy gwydn yn fathemategol yn caniatáu iddyn nhw addasu mewn ffordd gadarnhaol i heriau mathemategol. Mae’r ddogfen CREET yn adnabod bod angen ffordd i fesur y cynnydd mewn gwydnwch mathemategol cyn gallu’i ddefnyddio fel ffordd o greu newidiadau i addysgu.
Mae defnydd iaith Cymraeg y dysgwr o safon dda ac felly mae angen canolbwyntio’n fwy ar ddarllen ac ysgrifennu i weld cynnydd yn y maes dysgu yma. Mae dogfen Estyn (2008) yn dweud bod darllen ac ysgrifennu yn ganolig i ddysgu plant, mae hyn yn dangos pwysigrwydd y sgiliau yma nid yn unig y gallu i siarad Cymraeg ar lafar yn effeithiol. Mae’r ddogfen yma hefyd yn dweud bod darllen ac ysgrifennu ar draws y cwricwlwm yn datblygu’r sgiliau’n fwy effeithiol. Yma gwelir bod gweithio’n drawsgwricwlaidd yn annog datblygiad nifer o sgiliau a dylai dim gweithio ar gynyddu sgiliau mewn arwahanrwydd. Mae Estyn yn datgan gall gwella addysgu trwy roi sylw manwl at gynnwys, mynegiad a chywirdeb wrth ddarllen ac ysgrifennu. Gall gwella addysgu hefyd trwy sicrhau bod marcio, yn cynnwys marcio ei hun, yn defnyddio meini prawf llwyddiant felly mae’r dysgwyr yn gwybod sut maen nhw’n gwneud a sut i wella. Mae Estyn (2008) yn symud ymlaen i ddweud bod bechgyn yn gyffredinol yn tangyflawni yn iaith a ddylir rhoi mwy o bwyslais ar gynnwys tasgau ysgrifennu yn lle’r cywirdeb a chyflwyniad y gwaith. Un o’r strategaethau mae Estyn (2008) yn awgrymu i oresgyn hyn yw defnyddio amrediad o weithgareddau gan ddefnyddio defnydd llenyddol ac anllenyddol sydd yn apelio i ddiddordebau bechgyn. Gan ragdybio bydd hyn yn strategaeth addas ar gyfer y dysgwr trafodir, gall treialu’r strategaeth o fewn y dosbarth i weld os gwelir unrhyw gynnydd.  
Gan fod pwyslais ar strategaethau lles i gynyddu ar draws y cwricwlwm ar gyfer y dysgwr yma, edrychir ar nifer o strategaethau a bydd, gobeithio yn cael ymateb cadarnhaol. Mae dogfen arfer effeithiol Estyn (2019) yn adnabod bod yn bwysig i fonitro’n ofalus cynnydd y dysgwyr a bod y dysgwyr yma yn derbyn cymorth ychwanegol am gyfnod mor hir ag sydd angen iddynt wneud cynnydd digonol. Does dim angen cymorth ar y dysgwr trafodir ar bob adeg ond mae angen gallu adnabod yn gyflym ar ddechrau gwers a fydd angen cymorth arno neu beidio. Mae hyn yn galed gan fod y gallu i’r dysgwr gwneud y gwaith ac felly mae angen rhoi cyfleoedd iddo ddysgu’n annibynnol ond os mae yna agwedd neu ymddygiad gwael i’w weld o’r cychwyn, gwell rhoi cymorth iddo allu cwblhau’r dasg. Fel trafodir yn gynharach, mae’r dysgwr yn troi at agwedd neu ymddygiad negyddol pryd mae’n credu bod tasg yn galed neu fod o ddim yn medru llwyddo felly mae angen asesu hyn yn syth i allu ymateb yn gyflym. Mae’r ddogfen arfer effeithiol gan Estyn (2019) hefyd yn cynghori bod hi’n hanfodol i ddathlu pob cynnydd gwelwyd, bach neu fawr. Wrth ddarllen hyn, daeth i feddwl bod y dysgwr trafodir yn ymateb yn dda i ganmoliaeth felly mae angen gwneud yn sicr o wneud hyn pryd haeddwyd.
Mae yna ddogfen arfer effeithiol arall gan Estyn (2018) sydd yn trafod gwneud dysgu yn brofiad byw i’r dysgwyr. Mae’r syniad hyn yn un addas ar gyfer y dysgwr yma oherwydd mae wastad yn gofyn cwestiynau a chynnig atebion pryd mae ganddo ddiddordeb mewn tasg ac mae’r diddordeb yma fel arfer, yn cadw’r agwedd ac ymddygiad negyddol i fwrdd. Mae’r dysgwr trafodir hefyd yn hoff o wneud pethau’n ymarferol felly bydd y strategaeth yma yn sicr o ddwyn ei ddiddordeb gan ddefnyddio nifer o adnoddau ac ardaloedd gwahanol. Mae’r ddogfen arfer effeithiol yma eto yn annog gweithio’n drawsgwricwlaidd i gynyddu sgiliau iaith ac yn dweud bod yn addas ar gyfer pob math o ddysgwr, rhai gweledol, rhai clywedol a rhai cinesthetig.
Mewn perthynas â’r meysydd dysgu gwybodaeth a dealltwriaeth o’r byd a datblygiad corfforol, gall defnyddio'r rhain fel arf i annog agwedd ac ymddygiad cadarnhaol y disgybl ac i addysgu mathemateg ac iaith yn drawsgwricwlaidd. Trafodir yn gynharach defnyddio strategaethau mwy ymarferol a’r angen i ddatblygu gwytnwch tuag at ddysgu. Er trafodir datblygu gwytnwch mewn perthynas â mathemateg, mae hyn yn addas hefyd ar gyfer pynciau ar draws y cwricwlwm gan fydd y gwytnwch yma yn arf werthfawr i’r dysgwyr wrth symud ymlaen yn ei addysg. Gan fod y dysgwr yn ymateb yn dda i’r mwyafrif o dasgau/gweithgareddau addysg gorfforol, addysg grefyddol a gwyddoniaeth gall defnyddio’r diddordebau amlwg sydd yn dod o’r gwersi yma i annog dysgu mewn meysydd eraill e.e. gall gweld bod y dysgwr wedi mwyhau arbrawf gwyddoniaeth ar drychfilod yr hanner tymor diwethaf, felly gall dewis llyfr ar thema trychfilod i ddarllen i allu cysylltu efo brofiadau bywyd go iawn ei hun. Gall hefyd rhoi cyfle iddo ysgrifennu am yr hyn digwyddodd yn ystod yr arbrawf neu greu stori ffuglen am drychfilod i annog creadigrwydd gan fod y dysgwr yn llawn o syniadau diddorol. Yma gwelir bod y meysydd i gyd yn gallu gweithio gyda’i gilydd i ddatblygu sgiliau gwahanol a bydd yn arwain at gynnydd mewn ardaloedd allweddol i’r dysgwr yma gallu parhau i weithio tuag at ei dargedau’n llwyddiannus.
Mae rhaid ystyried cyfyngiadau wrth edrych ar ddefnyddio unrhyw strategaethau addysgu felly trafodir yma rhai o’r cyfyngiadau gall dod efo’r strategaethau trafodir. Mae’r dogfennau arfer effeithiol o Estyn wedi darparu syniadau a strategaethau effeithiol iawn ond mae angen ystyried i ba raddfa sydd yn realistig. Mae’r enghreifftiau rhoddir gan yr ysgolion arfer effeithiol yn fendigedig ond mae angen torri’r gweithgareddau yma i lawr. Gan feddwl bydd yn gyraeddadwy i greu ychydig o brofiadau bywyd go iawn mawr a fydd yn cael effaith enfawr ar y plant i gyd ond mae hefyd angen gallu lleihau hyn i greu profiadau llai a fydd dal yn cael yr effaith mwyaf bosib ar y plant. Mae’r drafodaeth yma hefyd yn gyfyngedig gan mai dim ond un plentyn mae’n trafod, nid y dosbarth cyfan. Er hyn, ceisiwyd trafod strategaethau a fydd yn fuddiol ar gyfer nifer mawr o ddysgwyr.
Casgliadau 
I gasglu, mae’r dysgwr trafodir yn un sydd yn cyrraedd y targedau rhoddir iddo ond wrth ddadansoddi’r data i gyd gall gweld bod yna lle i gynyddu’n bellach. Penderfynwyd mai agwedd ac ymddygiad negyddol yw brif gyfyngiad y dysgwr yma ac felly agwedd ei hun tuag at ddysgu yw’r broblem fwyaf i oresgyn.
Mae’r strategaethau trafodir yn rhoi syniad o sut gall mynd ati i gynyddu lefelau mathemateg, iaith a lles y dysgwr ynghyd a meysydd dysgu eraill o fewn y fframwaith cyfnod sylfaen. Gall mynd ati i ddechrau gweithredu’r strategaethau yma ond rhaid bod yn ymwybodol gallent gael effaith cadarnhaol iawn neu gall dim dangos yr effeithiau dymunol. Mae yna hefyd nifer o strategaethau mwy penodol gall ystyried wrth symud ymlaen efo’r dysgwr yma a gall ystyried os ydy’r rhai mwy cyffredinol dim yn effeithiol.
[bookmark: cysill]Mae lleoliad a chyfleusterau’r ysgol, er bod yn llai na hoffwyd yn barod yn annog gweithio’n ymarferol a rhoi profiadau byw i’r plant. Mae’r brif athrawes hefyd wedi creu ethos gwych yn yr ysgol lle mae pawb yn gweithio efo’i gilydd i ddarparu’r profiadau gorau bosib i bob plentyn. Mae hyn yn ddechrau cadarnhaol wrth edrych ar y strategaethau amlinellwyd uwchben i gynyddu perfformiad y dysgwr trafodir. Mae rhaid cofio taw dim ond un dysgwr sydd wedi cael ei ystyried yn ystod yr aseiniad yma ond mae angen ystyried pob dysgwr wrth symud ymlaen a dylai’r strategaethau yma bod yn addas ar gyfer cynyddu perfformiad pob un o fewn y dosbarth.

